
‏ט"ז חשון תש"פ
‏14 נובמבר 2019
לכבוד 



שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
חברות יין – קבלת מענקים מהרשות להשקעות - משרד הכלכלה
סימוכין: פנייתכם מיום 07.08.2019

ראשית, תודה על פנייתך, כמופיע בסימוכין למכתב זה.
בפנייה זו שהגשת למשרדנו, ביקשת לקבל את המידע הבא:
1. רשימת החברות העוסקות בתחום היין שקיבלו את המענקים הנ"ל
2. הקריטריונים של המשרד להענקת המענקים הנ"ל.
3. סכום המענק שקיבלה כל חברה וחברה.
4. ההחלטות ונימוקיהן להענקת מענק לכל חברה וחברה.
5. מסמכים ותיעוד לבדיקות שביצע המשרד טרם ההחלטות להעניק את המענקים הנ"ל, כגון, בדיקות בעניין מסמכי בעלות, תווי תקן, רישיונות עסק בתוקף מהרשויות הרלוונטיות (כדוגמת משרדי הבריאות והחקלאות) והיתרי בניה כדין.
6. הסכמים שנערכו עם כל חברה וחברה בעניין המענקים הנ"ל.
7. מסמכים ותיעוד להעברה בפועל של המענקים הנ"ל.
8. מסמכים ותיעוד לפיקוח של המשרד על השימוש שבוצע בפועל במענקים הנ"ל על ידי החברות שקיבלו אותם. 
לאחר קבלת התייחסות היחידה המקצועית, במקרה דנן, הרשות להשקעות ולפיתוח הכלכלה והתעשייה, כמו גם לאחר התייעצות עם הלשכה המשפטית, אבקשך להשיבך בשם משרדנו, כדלקמן:
סע' 1:
הרשות להשקעות מפרסמת אחת לחצי שנה דו"ח אישורים שניתנו במסגרת החוק לעידוד השקעות הון. הפרסום מוצא את ביטויו באתר האינטרנט של היחידה.
על כן, באפשרותך להיכנס לאתר האינטרנט של הרשות להשקעות, ולעיין בעמוד "פרסומים" אשר שם מפורסמים בצורה מרוכזת האישורים שניתנו בכלל הענפים, ובכללם ענף היין (ככל שניתנו).
יצוין כי דו"ח האישורים המפורסם כולל את שם החברה, מיקום החברה, מספר תאגיד, תחום פעילות החברה, היקף ההשקעה ומספר העובדים הנוספים שיקלטו במסגרת התכנית.
לנוחיותך, להלן קישור לעמוד הנ"ל:

https://www.gov.il/he/departments/publications/?OfficeId=ba3bf87e-6a99-4e24-ae89-2815a450881e&topic=97381738-595a-4603-9452-47aeb4f81d75&subTopic=8b2140a1-59a3-4409-8613-da6b6581b298&skip=0&limit=10

סע' 2:
ההחלטות במנהלה מתקבלות בין היתר על פי נוהל "כללים להקצאת תקציב הרשות להשקעות במסלול מענקים" המפורסם באתר הרשות ומתעדכן מעת לעת.

לנוחיותך להלן קישור לנוהל:
https://www.gov.il/he/departments/policies/allocation_grants_budget

סע' 3-8:
לצורך הבנת משמעות היקף בקשתך ומורכבותה ביחס לסע' הנ"ל, ביצעה מחלקת ניהול לקוחות (להלן: "היחידה המקצועית") שבמשרדנו, כמוצע בנוהל מס' 3.1 של היחידה לחופש המידע במשרד המשפטים, בדיקה מדגמית של טיפול בתיק אחד הרלוונטי לבקשה.
הבדיקה נועדה על מנת להעריך את המשאבים הנדרשים, הן מבחינת טיבם, לרבות כ"א נדרש  לשם מענה לבקשה, והן מבחינת כמותם המשוערת לטיפול בבקשה, בהתייחס לסוג הטיפול הנדרש: איתור המידע, בחינת המידע הנדרש וכד'.
להלן הממצאים שהעלתה הבדיקה:


1. אומדן שעות:
על פי מחלקת ניהול לקוחות ברשות להשקעות, להלן פעולות הנחוצות לטובת הטיפול בבקשה, לרבות שעות עבודה נדרשות:
	תפקיד
	פעולה נדרשת
	סה"כ שעות לתיק

	תחום מסלולי השקעות - מחלקת ניהול לקוחות
	בחינת הבקשה ובדיקתה אל מול גורמי היחידה השונים.
איתור מיקום התיק והזמנתו במידה והועבר לארכיב.
	1.00

	ניהול הארכיב - חלוקת התיקים לעובדים השונים והחזרתם בחזרה לארכיב כולל עדכון הנתונים במערכת השאלות ממוחשבת.
	איתור התיק הנדרש, הוצאתו מהארכיב , מסירתו לגורם המטפל ועדכון הנתונים במערכת ההשאלות

	0.5

	טיפול שוטף בהתאם לצורכי המחלקה

	קבלת התיק הנדרש, בחינת הבקשה, הוצאת מסמכים בהתאם לדרישת מבקש המידע, צילום המסמכים הרלוונטיים, בדיקת תוכן המסמך בהתאם להנחיות שנתקבלו מהמחלקה המשפטית וחיסיון מידע במידת הצורך.
	16

	ביצוע ביקורת השקעות - בחינת עמידה ביעדי התוכניות בהתאם לנהלים
	בחינת הבקשה ובדיקתה מול החברה וגרמי היחידה השונים, קבלת מידע רלוונטי, ריכוז המידע ובחינתו, בחינת עמידת החברה ביעדי התוכנית, הפקת ממצאי בחינת התוכנית.
הוצאת מסמכים וממצאים בהתאם לדרישת מבקש המידע, צילום המסמכים הרלוונטיים, בדיקת תוכן המסמך בהתאם להנחיות שנתקבלו מהמחלקה המשפטית וחיסיון מידע במידת הצורך.
	8

	הלשכה המשפטית
	קבלת החומר שהוכן ע"י מחלקת ניהול לקוחות לצורך בחינת המידע טרם העברתו.
	2.00

	אגף מערכות מידע
	הזמנת דוחות, ריכוז נתונים והוצאת מידע רלוונטי.
	1.00

	
	
	28.5 לתיק

	
	14 תיקים
	399 שעות



2. מיקומו של המידע:
העתקי ההחלטות שניתנו על ידי מנהלת הרשות תויקו בתיקי החברות. תיקים אלו נמצאים בחלקם בארכיב המשרד, חלקם בחדרי עובדי המשרד השונים. כמו כן, חלק מהתיקים הועברו לאחר זמן מה מהארכיב לגנזך, כך שקבלתם אורכת זמן.
3. האופן בו אגור המידע :
המידע המלא נמצא בתיקי קרטון.
4. משך הזמן הנדרש לאיסוף המידע:
תהליך איסוף ההחלטות שניתנו לחברות השונות, תלוי בהיקף בקשת החברה.
על מנת לקבל את כל המידע המבוקש, יש להזמין את תיקי החברות, להעמיד כוח אדם שיבחן את התיקים ואת ההחלטות הרלוונטיות, יסרוק אותם וישחיר מידע חסוי של החברות השונות, לאחר מכן - טרם הוצאת החומר לחברה המבקשת, החומר מועבר לבחינה בלשכה המשפטית.
5. מצבת כ"א:
מחלקת ניהול לקוחות במשרד הינה יחידה קטנה יחסית. מצבת כוח האדם שלה עומדת על 7 עובדים.
עובדים אלו מטפלים בכלל הבקשות המוגשות לרשות ההשקעות הן במסלול מענקים, הן במסלול השכרה למגורים וכן במסלולים המיוחדים השונים. הטיפול כולל את קליטת הבקשות, בחינתן, עריכת הבקשות לדיון, כתיבת פרוטוקול, הוצאת כתבי אישור או דחיה, טיפול בהשגות שנתקבלו מחברות , כתיבת פרוטוקול לוועדת ההשגה ועוד.
הינה כי כן, בהתאם לבדיקה כמוזכר לעיל, העריכה היחידה המקצועית את הזמן שיידרש לה על מנת להשיב לבקשתך ב – 399 שעות. 
בנוסף, יש להתייחס לעובדה כי לצד האומדן של היחידה, התהליך כורך עמו צורך בשיגור פניות לצדדים שלישיים, על מנת לקבל את עמדתם לאפשרות מסירת מידע בעניינם, כמתחייב מסע' 13 לחוק חופש המידע, תשנ"ח-1998, כמו גם בחינת התייחסויותיהם של החברות, השמטת פרטים מהמידע אשר חוסים תחת אחד מסייגי החוק ועוד. 
מטבע הדברים, גם הליך משלים זה מצריך משאבי זמן רבים מאוד, בין היתר ובעיקר של הלשכה המשפטית במשרדנו. 
סע' 8 (1) לחוק חופש המידע, תשנ"ח-1998, קובע:
8.    רשות ציבורית רשאית לדחות בקשה לקבלת מידע באחד מאלה:
(1)  הטיפול בה מצריך הקצאת משאבים בלתי סבירה;
על פי הפסיקה לעניין סעיף 8(1) לחוק, נקבע כי אמת המידה לבחינת הקצאת משאבים בלתי סבירה הינה "הכבדה ממשית שהיא בעלת זיקה להקצאת המשאבים עשויה לבוא לידי ביטוי בשיבוש סדר העדיפויות של הרשות המינהלית באופן המחייב אותה להסיט משאב קיים ממשימתו העיקרית למשימה  אחרת[footnoteRef:1][1]. [1: [1] עת"מ 2398/08 מדינת ישראל נ' אליצור סגל, ניתן ביום 19.6.11,  פסקה 29;] 

לאור העובדה כי המדובר ב – 399 שעות עבודה הנדרשות על פי היחידה לטיפול בבקשה, אותן אמורים לבצע חלק מעובדי היחידה, כמו גם על רקע העובדה כי המידע נמצא בחלקו בארכיב המשרד/ גנזך המדינה ואצור בתיקי קרטון, קרי איננו ממוחשב - המדובר בנטל כבד העולה לכדי מציאות העלולה לשבש את התפקוד התקין של היחידה, דבר אשר יקשה עליה לבצע את התפקיד המוטל עליה. 
לסיכום, וביחס לסע' 3-8 בבקשה, משרדנו ביקש לבצע איזון בין תכלית החוק והאינטרס שבהיעתרות לבקשת המידע, אל מול פגיעה בפעילות השוטפת של היחידה ומצא כי הפגיעה בפעילות השוטפת הינה גדולה ועל כן, המשרד לא יכול להיעתר לבקשה במתכונתה הנוכחית, כיוון שמדובר הקצאת משאבים בלתי סבירה, בהתאם לסעיף 8(1) לחוק. 


בברכה
יוסי זולפן,


  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

